Lav et referat af nedenstående tekst:

Tekst:
Veteranen Brian Brix fra Pandrup BK fik endelig sin DM-titel, da han efter en flot finale i letvægt vandt en kneben pointsejr over Walid Ali fra CIK fra København. 33-årige Brian Brix har tidligere i karrieren tabt to DM-finaler. I mellemvægt var også guld til en Pandrup-bokser. Her vandt Jesper Christensen med et enkelt point over unge Adam Bashanov fra Struer. Det var Jesper Christensens første DM-titel. Hos kvinderne var der også den første DM-titel nogensinde til Vadum IF. Klubbens bedste kvindebokser Shaghayegh Askhani vandt finalen i weltervægt. Heidi Holm fra AK Jyden kan også kalde sig dansk mester. Hun vandt uden at komme i kamp, da der ikke var andre med i hendes klasse end hende selv. Femte og sidste nordjyde i DM-finalerne søndag eftermiddag var Carsten Hammer Sørensen fra Hobro AK. Her lykkedes det ikke den forsvarende mester Carsten Hammer Sørensen at forsvare sin titel. Han tabte til Allan Mahfoud.

Referat:
De nordjyske boksere hentede fire guldmedaljer ved weekendens danske mesterskaber i Aalborg.